അധ്യാപകരെ കോവിഡ് ഡ്യൂട്ടിയില് നിന്ന് ഒഴിവാക്കണം: പിജിടിഎ കോട്ടയം: നവംബര് ഒന്നു മുതല് സ്കൂള് തുറക്കുവാനുള്ള സര്ക്കാരിന്റെ തീരുമാനത്തെ സ്വാഗതം ചെയ്യുന്പോഴും കോവിഡ് ഡ്യൂട്ടിയില് നിന്നും അധ്യാപകരെ ഒഴിവാക്കണമെന്ന് പ്രൈവറ്റ് സ്കൂള് ഗ്രാജുവേറ്റ് ടീച്ചേഴ്സ് അസോസിയേഷന് പിജിടിഎ കേരള ആവശ്യപ്പെട്ടു. സംസ്ഥാനത്തെ പൊതുവിദ്യാലയങ്ങള് തുറക്കുന്നതുമായി ബന്ധപ്പെട്ടു വിദ്യാഭ്യാസ മന്ത്രി വിളിച്ചുചേര്ത്ത യോഗത്തില് പ്രൈവറ്റ് സ്കൂള് ഗ്രാജുവേറ്റ് ടീച്ചേഴ്സ് അസോസിയേഷനാണ് ആവശ്യങ്ങള് മുന്നോട്ടു വച്ചത്. കോവിഡ് പ്രോട്ടോകോള് പാലിച്ചു കൊണ്ടാവണം കുട്ടികളെ സ്കൂളില് പ്രവേശിക്കേണ്ടതെന്നു മുഖ്യരക്ഷാധികാരി സിബി ആന്റണി നിവേദനത്തിലൂടെ ആവശ്യപ്പെട്ടു.